ขสมก.ไม่หวั่น “เบสท์ริน” เจ๊งหลังโดนปรับเลี่ยงภาษี เดินหน้าเซ็นเมล์ NGV ศุกร์นี้
ขสมก.ไม่หวั่น "เบสท์ริน" เจ๊งหลังโดนปรับเลี่ยงภาษี เดินหน้าเซ็นเมล์ NGV ศุกร์นี้
27 ก.ย. 2559


ผู้สื่อข่าวรายงานว่า องค์การขนส่งมวลชนกรุงเทพ (ขสมก.) เตรียมลงนามสัญญาซื้อขายและจ้างซ่อมแซมบำรุงรักษารถยนต์โดยสารปรับอากาศใช้เชื้อเพลิงก๊าซธรรมชาติ (NGV) จำนวน 489 คัน กับ บริษัท เบสท์ริน กรุ๊ป จำกัด ในวันที่ 30 ก.ย.นี้ ณ อาคารสำนักงานใหญ่ขสมก. หลังจากที่คณะกรรมการของขสมก.อนุมัติให้บริษัท เบสท์ริน กรุ๊ป จำกัด ได้งานจัดซื้อจัดจ้างโครงการรถเมล์ NGV เนื่องจากเป็นผู้เสนอราคาต่ำสุดเป็นเงินรวมทั้งสิ้น 3.39 พันล้านบาท
อนึ่งก่อนหน้านี้เมื่อวันที่ 20 ก.ย. 59 ศาลภาษีอากรกลางมีคำพิพากษาให้ บริษัท เบสท์ริน กรุ๊ป ต้องชำระภาษีอากรพร้อมเบี้ยปรับและเงินเพิ่มจำนวน 232 ล้านบาท และให้ชำระเงินเพิ่มอากรขาเข้ากรณีเลี่ยงภาษีนำเข้ารถยนต์โดยสาร จากปัญหาดังกล่าวส่งผลให้มีการคาดการณ์กันว่า ขสมก. อาจจะล้มการประมูลครั้งนี้ และเปิดประมูลใหม่ หรืออาจจะเรียกบริษัท ช ทวี จำกัด (มหาชน) หรือ CHO ซึ่งเป็นผู้ที่ 2 ในการประมูลเข้ามาเจรจาหาข้อตกลงใหม่
อย่างไรก็ตามการที่ ขสมก.เลือกที่จะเซ็นสัญญากับบริษัท เบสท์ริน กรุ๊ป หลังถูกฟ้องมีค่าปรับเป็นเงินกว่า 232 ล้านบาทนั้น มีการคาดการณ์ว่าจะส่งผลกระทบต่อสัญญา เนื่องจากสัญญาดังกล่าวระยะเวลายาวถึง 10 ปี